L 327/16
LV
Eiropas Savienības Oficiālais Vēstnesis
21.12.2022.
27) “pastāvīgās izmaksas, kas izriet no dalības kvalitātes shēmā” ir izmaksas, kas radušās, iesaistoties atbalstītā kvalitātes shēmā, un gada iemaksa par dalību minētajā shēmā, vajadzības gadījumā arī izdevumi par pārbaudēm, kas veicamas, lai verificētu atbilstību kvalitātes shēmas specifikācijām; 28) “biodegviela, kas ražota no pārtikas kultūraugiem” ir no pārtikas un barības kultūraugiem ražota biodegviela, kas definēta Direktīvā (ES) 2018/2001; 29) “pārtikas produkti” ir pārtikas produkti, kas nav lauksaimniecības produkti un ir minēti Eiropas Parlamenta un Padomes Regulas (ES) Nr.
1151/2012 (22) I pielikumā; 30) “dotācijas bruto ekvivalents” ir atbalsta summa, kāda tā būtu bijusi, ja atbalsts labuma guvējam būtu piešķirts dotācijas veidā, pirms nodokļu vai citu maksu atskaitīšanas; 31) “individuāls atbalsts” ir: a) ad hoc atbalsts; b) atbalsts, ko individuāliem labuma guvējiem piešķir uz atbalsta shēmas pamata; 32) “nemateriālie aktīvi” ir aktīvi, kam nav fiziska vai finansiāla iemiesojuma, piemēram, patenti, licences, zinātība vai cits intelektuālais īpašums; 33) “investīcijas, kuru mērķis ir atbilstība Savienības standartam” ir investīcijas, kas veiktas ar mērķi panākt atbilstību Savienības standartam pēc Savienības tiesību aktos noteiktā pārejas perioda beigām; 34) “lieli uzņēmumi” ir uzņēmumi, kas neatbilst I pielikumā noteiktajiem kritērijiem; 35) “lauksaimniecības produktu tirdzniecība” ir turēšana vai izlikšana pārdošanai, piedāvāšana pārdošanai, piegāde vai jebkāda cita veida laišana tirgū, izņemot lauksaimnieka veiktu pirmo pārdošanu tālākpārdevējiem vai pārstrādātā­ jiem un visas darbības, kurās produktu sagatavo šādai pirmajai pārdošanai; lauksaimnieka veiktu pārdošanu gala­ patērētājiem par lauksaimniecības produktu tirdzniecību uzskata tad, ja tā notiek šim nolūkam rezervētās atsevišķās telpās vai objektos; 36) “kopfonds” ir shēma, ko dalībvalsts akreditējusi saskaņā ar saviem tiesību aktiem un kas paredz iesaistīto lauksaim­ nieku apdrošināšanos un kompensāciju izmaksāšanu, ja iesaistītie lauksaimnieki cieš ekonomiskus zaudējumus; 37) “Natura 2000 teritorijas” ir īpašas lauksaimniecības vai meža platības, uz ko norādīts Direktīvas 92/43/EEK 3. pantā un Direktīvas 2009/147/EK 3. pantā; 38) “dabas katastrofas” ir zemestrīces, lavīnas, zemes nogruvumi un plūdi, virpuļviesuļi, viesuļvētras, vulkāna izvirdumi un dabiskas izcelsmes dabas ugunsgrēki; 39) “neienesīga investīcija” ir investīcija, kas nerada saimniecības vērtības vai ienesīguma būtisku pieaugumu; 40) “operācijas, ko veic pirms rūpnieciskās pārstrādes” ir koku gāšana, atzarošana, mizošana, sagarumošana, uzglabā­ šana, aizsargapstrāde un žāvēšana, kā arī visas citas darba operācijas pirms koku rūpnieciskas sazāģēšanas kokzā­ ģētavā, kā arī sazāģēšana, ja kokzāģētavas maksimālā apstrādes jauda, izteikta ar apaļkoku ielaidi, ir 20 000 m3 gadā; 41) “citi nelabvēlīgi klimatiskie apstākļi” ir nelabvēlīgi laikapstākļi, kas neietilpst dabas katastrofai pielīdzināmu nelab­ vēlīgu klimatisko apstākļu definīcijā; 42) “tālākie reģioni” ir reģioni, kas minēti Līguma 349. panta pirmajā daļā; 43) “augiem kaitīgais organisms” ir jebkādas sugas, celma vai biotipa augs, dzīvnieks vai patogēns, kas nodara kaitējumu augiem vai augu produktiem; 44) “primārā lauksaimniecisk ā ražošana” ir Līguma I pielikumā minēto zemkopības un lopkopības produktu ražošana, kurā neveic nekādas papildu darbības, kas izmainītu šādu produktu iedabu; 45) “lauksaimniecības produktu pārstrāde” ir ikviena darbība ar lauksaimniecības produktu, kuras rezultātā tiek iegūts produkts, kas arī ir lauksaimniecības produkts, izņemot lauku saimniecībā veiktas darbības, kas vajadzīgas, lai dzīvnieku vai augu produktu sagatavotu pirmajai pārdošanai (22) Eiropas Parlamenta un Padomes Regula (ES) Nr.
1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).